Na temelju Odluke Osnovne škole Vladimira Nazora Daruvar ( KLASA. 406-09/02-01/85, UR.BROJ:2111-25-01-12-01 od 18. prosinca 2012. godine ) zastupane po ravnateljici Vesni Štefanac, prof. , objavljuje

**JAVNI NATJEČAJ**

**Za prodaju službenog vozila marka vozila FIAT godina proizvodnje 1994. UNO, broj šasije H03731200K1001MPP, prijeđeno 158407 km, neregistriran**

PREDMET PRODAJE

Osnovna škola Vladimira Nazora Daruvar (u daljnjem tekstu prodavatelj ), Daruvar, Gajeva 24 prodaje

SLUŽBENO VOZILO

početna cijena ( s PDV-om ) 2.500,00 kuna

način prodaje :

Prodaja se obavlja prikupljanjem pisanih ponuda, isključivo fizičkim osobama hrvatskog državljanstva ili pravnim osobama sa sjedištem u Republici Hrvatskoj.

UVJETI PRODAJE

Prodaja se obavlja prikupljanjem ponuda uz prethodnu uplatu jamčevine u iznosu od 10% od početne cijene vozila na račun Osnovne škole Vladimira Nazora Daruvar broj : 2340009-1100113857, IBAN otvoren kod Privredne banke Zagreb, PJ Kutina, svrha doznake : „ jamčevina za kupnju- naziv marke vozila i broj šasije“.

Ponuditeljima čija ponuda ne bude prihvaćena jamčevina će biti vraćena u roku 8 dana od dana prihvaćanja najpovoljnije ponude, a ponuditelju s kojim bude sklopljen ugovor o kupoprodaji, jamčevina se uračunava u cijenu.

Ugovor o kupoprodaji se sklapa u roku 5 dana od dana dostave obavijesti o prihvaćanju njegove ponude, a u roku od 8 dana od dana sklapanja ugovora kupac je dužan platiti kupoprodajnu cijenu, umanjenu za iznos uplaćene jamčevine. Preuzimanje vozila izvršit će se po primljenoj uplati.

Službeno vozilo se prodaje po načelu „ viđeno-kupljeno“, što isključuje svaki naknadni prigovor i odgovornost prodavača.

Rok za dostavu pisanih ponuda je 8 dana od dana objave.

Ponude se dostavljaju u zatvorenim omotnicama s naznakom : „ Ponuda za kupnju vozila –ne

otvaraj „ neposredno ili preporučenom pošiljkom na adresu : Osnovna škola Vladimira Nazora Daruvar, Gajeva 24 .

Pored ugovorene cijene kupac snosi i sve ostale zavisne troškove.

SADRŽAJ PONUDE

Ponuda mora sadržavati :

* Za fizičke osobe : ime , prezime, adresu i presliku osobne iskaznice ili putovnice,
* Za pravne osobe : naziv društva i presliku rješenja o upisu u sudski registar
* Dokaz o plaćenoj jamčevini. Broj računa za povrat jamčevine sudionicima čije ponude ne budu prihvaćene.
* ponuđenu cijenu s PDV-om

TROŠKOVI NATJEČAJA

Ponuditelj snosi sve troškove koji se odnose na pripremanje i podnošenje ponuda. Prodavatelj ni u kojem slučaju nije odgovoran niti obvezan ponuditelju nadoknaditi troškove, bez obzira na način vođenja i konačni rezultat natječaja.

Sve dodatne informacije o ponuđenom vozilu zainteresirani mogu dobiti radnim danom od 10-12 sati na broj 043/333-123, kontakt osoba : Verica Hudoba.

Vozilo će se moći pogledati radnim danom od 12-15 sati, na adresi . Gajeva 24, Daruvar, uz prethodnu najavu.

VALJANOST PONUDE I IZBOR NAJPOVOLJNIJE PONUDE

Valjanost ponude :najviše 30 dana od dana otvaranja ponude

Otvaranje ponuda neće biti javno. Prodavatelj zadržava pravo odustati od izbora ponuditelja i prodaje vozila bez posebnog obrazloženja ponuditeljima.

Najpovoljnijom ponudom smatra se ponuda koja uz ispunjene uvjete natječaja sadrži najvišu ponuđenu cijenu. Ako dva ponuditelja ponude istu cijenu, najpovoljnijom ponudom smatra se ona koja je ranije zaprimljena.

Svi ponuditelji o ishodu natječaja bit će obaviješteni pismeno u što kraćem roku.

KLASA : 406-05/12-01/86

UR BROJ:. 2111-25-01-12-02

Daruvar, 18. prosinca 2012.

Ravnateljica :

Vesna Štefanac, prof.